Héctor Bellerín

**Héctor Bellerín Moruno** (Barcelona, Espanya, 19 de marzo de 1995) es un futbolista catalán que chuga como esfensa en o Real Betis Balompié d'a Primera División d'Espanya.

Ye internacional absoluto con a selección espanyola dende 2016, con a que fue convocau pa a Eurocopa 2016. Previament, pasó por as categorías inferiors d'a selección nacional, proclamándo-se subcampión d'Europa sub-21 en 2017.

## Trayectoria
Naixiu de Barcelona, Catalunya, prencipió a suya carrera futbolistica en o colechio Chesús María de Badalona. En 2003 pasó a o prebenchamín d'o F.C. Barcelona, pasando por todas as categorías d'o fútbol formativo d'o Barça dica cadet. En o verano de 2011, con 16 anyos, se tresladó ta as categorías inferiors de l'Arsenal F.C.

### Arsenal

O suyo primer contrato profesional con o club londinenco lo sinyó en chulio de 2013 y fació o suyo debut en competición oficial o 25 de setiembre de 2013 debant d'o West Bromwich. En aquel partiu, prencipió dende o banquet y dentró a o campo pa substituyir a Mikel Arteta en o minuto 95. En noviembre de 2013 se'n fue cediu ta o Watford, tornando ta l'Arsenal o 18 de febrero de 2014.

Por as lisions de Mathieu Debuchy, Calum Chambers y Nacho Monreal, Bellerín debutó en a Liga de Campions o 16 de setiembre de 2014 con redota 2-0, en a vesita a o Borussia Dortmund. Ixa temporada s'asoló en a titularidat de l'equipo y en cumplir os vente anyos heba chugau ya 38 partius d'a Premier.

O suyo primer gol con o club londinenco lo marcó l'1 de febrero de 2015, en a victoria por 5-0 debant de l'Aston Villa.

En noviembre de 2016 s'enampló o suyo contracto dica 2022.

En chinero de 2019 sofrió a crebadura d'o ligamento cruzau mientres o partiu d'a Premier que concaraba a l'Arsenal con o Chelsea, lo que le levó a permaneixer de baixa mientres mas de nueu meses.

#### Cesión a o Real Betis Balompié

O 31 d'agosto de 2021, zaguer día d'o periodo de fichaches, se'n fue cediu ta o Real Betis Balompié dica o 30 de chunio de 2022. O chugador fació un poder pa arribar a l'equipo andaluz y cumplir asinas os deseyos de su pai, que ye un aficionau confeso d'o Betis. O suyo sueldo d'alto u baixo 6 millones d'euros resultaba inasumible. A temporada le fue bien a Bellerín que chugó mas de 30 partius, deixando a l'equipo en quinta posición d'a liga y rematando con a consecución d'a Copa d'o Rei.

### Anyo en Barcelona y Lisbona
L'1 de setiembre de 2022, dimpués de rescindir o suyo contracto con l'Arsenal F.C., fue anunciau como nuevo chugador d'o F.C. Barcelona como achent libre, con un contrato por una temporada. Debutó o día 10 salendo de titular en un partiu de Liga contra o Cádiz C.F.

Chugó siet partius con a zamarreta azulgrana y o 31 de chinero s'alcordó o suyo trespaso a o Sporting C.P., equipo con o que sinyó dica a fin d'a temporada.

### Tornada ta o Real Betis Balompié
El 18 de julio de 2023, una vegada que ya heba expirau o suyo contracto con o conchunto portugués, tornó ta o Real Betis Balompié.

## Selección nacional
Ha estau internacional en as categorías d'a selección espanyola dende a sub-16 dica a sub-21. En 2016 fue gritau por primera vegada con a selección absoluta como chugador de refirme pa os seleccionaus pa a Eurocopa 2016. Debutó, asinas, debant de Bosnia y Herzegovina en un amistoso que remató con 3-1 pa Espanya. Finalment, Del Bosque decidió integrar-lo en a convocatoria definitiva debiu a la lisión de Carvajal.

En noviembre de 2020 tornó a estar convocau dimpués d'a lisión d'o sevillista Jesús Navas para concarar-se contra Países Baixos, Suiza y Alemanya. 

### Participacions en competiciones internacionals

## Estatisticas
### Clubs
 *Actualizau a o zaguer partiu chugau o [[25 de mayo]] de [[2024]].*

*Fuents: [https://www.premierleague.com/players/4474/Héctor-Bellerín/overview Premier League] - [https://www.bdfutbol.com/es/j/j11288.html BDFutbol] - [https://www.transfermarkt.es/hector-bellerin/leistungsdaten/spieler/191217 Transfermarkt] - [https://www.soccerbase.com/players/player.sd?player_id=67648 SoccerBase] - [https://web.archive.org/web/20250125062559/https://es.besoccer.com/jugador/trayectoria/h-bellerin-183545 Besoccer].*

### Internacional
 *Actualizau a o zaguer partiu chugau o l'[[11 de noviembre]] de [[2020]].*

*Fuent: [[Reyal Federación Espanyola de Fútbol|RFEF]]*

#### Resumen de partius internacionals
 *Actualizau a o zaguer partiu chugau l'[[11 de noviembre]] de [[2020]].*

*Fuent:[[Reyal Federación Espanyola de Fútbol|RFEF]]*

## Vida personal
Bellerín ye conoixiu por o suyo caracter poco conventional y excentrico que chira arredol d'as suyas ideyas progresistas, o suyo accento londinenco parlando anglés, *looks* de moda y estilo de vida dandi. Se fació vegano en 2017, dieta a la que atribuye una millora en a suya salut. En una entrevista en agosto de 2019, dició que os futbolistas teneban a responsabilidat de creyar concencia arredol d'os temas medioambientals y que "ye poliu amostrar que lo que tenemos —os nuestros autos, os nuestros reloches— pero ye bueno ninviar un mensache con mas significau que 'mira que guai soi'."

A Premier League 2019-20 se suspendió en marzo de 2020 debiu a la pandemia de COVID-19. Cuan tornó en chunio, se s'embrecó en plantar 3000 árbols por cada victoria de l'Arsenal en lo que quedaba de temporada.

En setiembre de 2020 se convertió en o segundo mayor accionista d'o Forest Green Rovers d'a League Two, avantando o compromís d'o club con o veganismo y o medio ambient.

Estudió o grau de Mercatotecnia en a Universidat de Pensilvania.

### Politica
Conoixiu por as suyas opinions sobre temas politicos, Bellerín s'ha declarau d'ezquierdas y no afiliau a dengún partiu politico.

En o día d'as eleccions de 2019 en o Reino Uniu, Bellerín criticó a o l'alavez Primer ministro y eventual ganador Boris Johnson en un tuit a on alentaba a la chent choven a votar chunto a o *[[hashtag]] #F*ckBoris*.

En marzo de 2022, Bellerín parló contra lo que describe como o doble estándard d'os países occidentals en atros afers en contimparanza con a respuesta a la invasión rusa d'Ucraína. "Me pareixe prou duro veyer que nos intresa ista guerra mas que no atras", declaró a *La Media Inglesa*. "No sé si ye porque éls se pareixen mas a nusatros u porque o conflicto nos puet afectar mas dreitament a livel economico u de refuchiaus. A guerra de Palestina ha estau silenciada completament, degún no ha parlau d'ella. Yemen, Irak... Agora que Rusia no chugue o Mundial son cosas que atros países han feito mientres muitismos anyos." continó decindo que yera racista "deixar d'a vista atros conflictos" y que ye "muit poco empatico porque s'están perdendo vidas en muitos conflictos y nomás damos importancia a los que tenemos amán."

En chinero de 2023, Bellerín declaró a suya oposición a la independencia de Catalunya, denominando-se a él mesmo como "catalán y espanyol" ya que sus pais naixioron difuera d'ista rechión.

## Referencias